Yksinkertainen Toiwotus-Wirsi terweydestä, tehty Terweyden lähteellä
1 v.

 O Herra, joka Jordaanin
 Wirrat ja wedet Kiidronin
 Teit terweellisiks wesiksi,
 Lääkitsewiksi lähteiksi.

 2 v.

 Enkelis, Herra, lähetä,
 Anna waiwamme wähetä,
 Siunaa lähteemme lähteeksi,
 Että se tekee terweeksi.

 3 v.

 Sielumme haawat hautele
 Weres woimalla woitele,
 Painele pahat paisumat,
 Sido myös haawat haisewat.

 4 V.

 Wahwista wielä wäsyneet,
 Paranna polwet nääntyneet,
 Ja muuta suru iloksi
 Ja murhe makiaks muruksi.

 5 v.

 Ett’ wielä weden läikytys,
 Bethesdan pohjan sekoitus,
 Waikuttais tässä woimansa,
 Taiwaasta toisi toimensa.

 6 v.

 Kuin waiwat saattaa sammuttaa
 Ja tuskan tulen tummuttaa,
 Silittää sini marijat,
 Walaista weri ruskiat.

 7 v.

 Siloan lammikko lainnehti,
 Kuin Enkel’ armas ainehti,
 Niin rammat rannall’ hyppeli,
 Kuin siinä wesi kasteli.

 8 v.

 Joska sen weden waikutus,
 Lähteessäm’ olis lääkitys,
 Ja wäsyneillen wirwoitus
 Huokaawan rinnan huojennus!

 9 v.

 Waikka syntim’ on synkiät,
 Ja itsessämme ilkiät,
 Rumat ja ruusun karwaiset,
 Eik’ wielä warsin walkoset,

 10 v.

 Jesu! kuin yhdell sanalla
 Ja aiwan yhdell haawalla
 Taitaapi tehdä terweeksi
 Sielun ja ruumiin selwäksi:

 11 v.

 Kuin panee mykät puhumaan,
 Kuuroinkin korwat kuulemaan,
 Saattaapi samall’ sormella
 Oudotkin haawat ommella;

 12 v.

 Sokiain silmät aukaise,
 Syntimme siteet laukaise!
 Kuule kans kurjain rukous,
 Huomaitse huonoin huokaus!

Pentti Lyytinen